Den sortbrynede albatros med et vingefang på over to meter er både søndag og i dag set over Skagen. Albatrossen blev observeret både ud for Grenen, Det Grå Fyr og ved Skagen Nordstrand, og søndag blev den store fugl set flyve ud over havet. Det er især dagens observationer over land, som får ornitologerne til at kalde observationerne i Skagen for en stor sensation. Ifølge Dansk Ornitologisk Forenings hjemmeside er albatrossen kun fire gange tidligere set i Danmark, og i alle tilfælde er den observeret ude over havet. Dagens observationer over land er således første gang nogensinde i Danmark. Albatrossen har ynglepladser på Falklandsøerne i den sydlige del af Atlanterhavet, og den på europæiske breddegrader ses primært i farvandene omkring Storbritannien. Den store fugl menes nu at befinde sig ud for Norges kyst.

Referat:
Ornitologerne i Skagen jubler efter, at de pludselig spottede en Albatros. Det skriver Dansk Ornitologisk Forening på deres hjemmeside.